
REFERAT

privind aprobarea Planului Urbanistic de Detaliu „Bloc de locuinţe cu spaţii 
comerciale la parter” – Calea Torontalului nr. 72, Timişoara

Către Comisiile Consiliului Local al Municipiului Timişoara
Având în vedere prevederile Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara.

Având în vedere documentaţia înregistrată la noi cu nr. U42005-001857/28.07.2005, prin care se solicită avizarea din punct de vedere urbanistic a Planului Urbanistic de Detaliu – „Bloc de locuinţe cu spaţii comerciale la parter”– Calea Torontalului nr. 72, Timişoara.

Având în vedere cerinţele Certificatului de Urbanism nr. 3170 din 17.06.2005.
Propunem Comisiilor din cadrul Consiliului Local al Municipiului Timisoara analizarea şi avizarea din punct de vedere urbanistic a documentaţiei Planului Urbanistic de Detaliu – „Bloc de locuinţe cu spaţii comerciale la parter”– Calea Torontalului nr. 72, Timişoara.
Documentaţia este iniţiată de proprietarul terenului SC UITRAI SRL şi este elaborată de    sc “Atelierele Arhitech” srl, arh. Eugen Filip, proiect nr. 40/TOR-1/05.
Terenul studiat în cadrul PUD se află situat în zona de nord a municipiului Timişoara, pe Calea Torontalului la nr. 72, între strada Liege şi strada Felix. In conformitate cu PUG Timişoara zona este cuprinsă în intravilanul municipiului Timişoara, încadrată în UTR 19, având destinaţia de zonă de locuinţe şi funcţiuni complementare.
Zona studiată, care face obiectul acestei documentaţii, nu se află în zonă protejată sau de protecţie a monumentelor istorice, respectiv zone de interes deosebit pentru care este necesar avizul Consiliului Judeţean Timişoara.
Parcela studiată în cadrul P.U.D., în suprafaţă totală de 1305 mp, este în proprietatea firmei SC UITRAI SRL, conform CF nr. 114218, nr. top 29653/2/2/2, teren în suprafaţă de 513 mp şi CF nr. 16253, nr. top 29653/1, casă şi curte în suprafaţă de 792 mp pe Calea Torontalului nr.72.
Zona studiată este caracterizată de construcţii de locuinţe colective şi funcţiuni complementare, în regim de înălţime de P+4E, situate atât în partea de nord cât şi în partea de estică şi sudică, iar în partea de vest se găseşte Calea Torontalului.
Obiectivul nou propus este construirea unui bloc de locuinţe cu apartamente destinate vănzării. Corpul din faţă al imobilului propus, va avea la parter spaţii comerciale în suprafaţă de cca. 200mp., urmărindu-se varianta optimă pentru a asigura deservirea şi corelarea urbanistică cu zona de locuire. 
Actualmente pe terenul studiat se găseşte o locuinţă în regim de înălţime P ce urmează a fi demolată. Noua construcţie va avea un regim de înălţime de maxim S+P+8E+M la stradă, spre Calea Torontalului, şi P+2E+M înspre partea din spate. Corpul de la stradă va ajunge la o înălţime de maxim 26 m şi va fi amplasat retras faţă aliniamentul blocului învecinat P+E şi cu respectarea distanţelor faţă de limitele laterale, iar copul propus în spate va avea o înălţime de maxim 8m. Pentru corpul de clădire de P+8E+M de pe Calea Torontalului vor prevăzute obligatoriu un număr de 2 lifturi, conform normelor în vigoare.
Împrejmuirea amplasamentului se va realiza cu respectarea Regulamentului Local de Urbanism aferent Planului Urbanistic General. Totodată, se va asigura necesarul de minim 20% spaţiu verde, conform normativelor, prin realizarea de parcări înierbate sau prin alte soluţii cât şi numărul de locuri de parcare necesare funcţiunii pentru care s-a elaborat această documentaţie, conform Anexei 2 din R.G.U.(La 26 apartamente se asigura un nr. de 26 locuri de parcare pe parcelă). Procentul de ocupare al terenului va fi de maxim 40% iar coeficientul de utilizare a terenului de maxim 1. 


Construcţia va fi amplasată retrasă faţă de limitele laterale de proprietate, conform reglementărilor propuse în această documentaţie.
La realizarea costrucţiilor se vor respecta condiţiile impuse de avizatori. Se va realiza branşarea la reţeaua de alimentare cu apă şi la reţeaua de canalizare pe cheltuiala beneficiarilor acestei documentaţii.

Totodată, documentaţia a fost elaborată în corelare cu planurile urbanistice aprobate anterior în zonă.
Documentaţia de urbanism este însoţită de următoarele avize şi acorduri cerute prin Certificatul de Urbanism:
· Certificat de Urbanism nr. 3170 din 17.06.2005.
· Aviz Unic nr. 990 din 07.2005
· Aviz de Principiu nr. 450/01.07.2005

· Aviz Sanitar nr. 213/C din data de 24.06.2005 

· Avize Inspectoratul pentru Situaţii de Urgenţă Banat nr. 701/28.06.2005 şi 825220/ 30.06.2005
· Aviz Comisia de Circulaţie nr. TH2005 – 002062/06.07.2005

Planului Urbanistic de Detaliu – „Bloc de locuinţe cu spaţii comerciale la parter”– Calea Torontalului nr. 72, Timişoara se va integra în Planul Urbanistic General al Municipiului Timişoara şi va avea o valabilitate de 10 ani. 

